Enne veel kui hakata favoriitide ja autsaiderite võimalusi vaagima, pean tegema väikese ülevaate tehnika evolutsioonist kahe hooaja vahel. Ehkki praegune F1 on reeglitega äärmiselt  rangelt määratletud, leiavad insenerid ikka uusi lahendusi ja oskavad reeglites "turvaauke" leida. Kuna topeltdifuusor keelati ära, pandi nüüd pead tööle, kuidas sellega kadumaläinud survejõudu tasa teha. Nagu ma aru saan, on enam-vähem igal tiimil pakkuda midagi vähem või rohkem geniaalset. Kuid need nipid on nii spetsiifilised ja võhikule (aerodünaamika vallas ei saa ma end kellekski muuks pidada) raskesti mõistetavad, et ma ei oska ega taha neil pikemalt peatuda. Mainin ära vaid kaks lahendust.